

**Қазақстан Республикасы Үкіметінің 2010 жылғы 2 ақпандағы № 62 және 2010 жылғы 2 ақпандағы № 63 қаулыларына өзгерістер мен толықтырулар енгізу туралы**

Қазақстан Республикасы Үкіметінің 2010 жылғы 29 шілдедегі № 758 Қаулысы

            Қазақстан Республикасының Үкіметі **ҚАУЛЫ ЕТЕДІ:**

      1. Қазақстан Республикасы Үкіметінің кейбір шешімдеріне мынадай өзгерістер мен толықтырулар енгізілсін:

      1) «Облыстық бюджеттердің мал шаруашылығы өнімінің өнімділігі мен сапасын арттыруды субсидиялауға 2010 жылғы республикалық бюджеттен берілетін ағымдағы нысаналы трансферттерді пайдалану ережесін бекіту туралы» Қазақстан Республикасы Үкіметінің 2010 жылғы 2 ақпандағы № 62 қаулысында:

      көрсетілген қаулымен бекітілген Облыстық бюджеттердің мал шаруашылығы өнімінің өнімділігі мен сапасын арттыруды субсидиялауға 2010 жылғы республикалық бюджеттен берілетін ағымдағы нысаналы трансферттерді пайдалану ережесінде:

      3-тармақта:

      «қымыз, шұбат, қой еті, жылқы еті» деген сөздер «жылқы еті және биязы жүн» деген сөздермен ауыстырылсын;

      «тағамдық жұмыртқаның және биязы жүннің» деген сөздер «, тағамдық жұмыртқаның, қымыздың, шұбаттың» деген сөздермен ауыстырылсын;

      5-тармақтың 4) тармақшасында «,қымыз, шұбат» деген сөздер алып тасталсын;

      9-тармақта «10 ақпанға» деген сөздер «25 маусымға» деген сөздермен ауыстырылсын;

      10-тармақта «25 ақпаннан» деген сөздер «25 маусымнан» деген сөздермен ауыстырылсын;

      2) «Облыстық бюджеттердің асыл тұқымды мал шаруашылығын қолдауға 2010 жылғы республикалық бюджеттен берілетін ағымдағы нысаналы трансферттерді пайдалану ережесін бекіту туралы» Қазақстан Республикасы Үкіметінің 2010 жылғы 2 ақпандағы № 63 қаулысында:

      көрсетілген қаулымен бекітілген Облыстық бюджеттердің асыл тұқымды мал шаруашылығын қолдауға 2010 жылғы республикалық бюджеттен берілетін ағымдағы нысаналы трансферттерді пайдалану ережесінде:

      11-тармақтағы «20 ақпанға» деген сөздер «25 маусымға» деген сөздермен ауыстырылсын;

      12-тармақтағы «25 ақпаннан» деген сөздер «25 маусымнан» деген сөздермен ауыстырылсын.

      2. Осы қаулы алғашқы ресми жарияланғанынан кейін күнтізбелік он күн өткен соң қолданысқа енгізіледі.

*Қазақстан Республикасының*

*Премьер-Министрі                                К. Мәсімов*

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК